               EURÓPSKA KOMISIA
            V Bruseli14. 8. 2017
            COM(2017) 425 final
            2017/0191(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie, k návrhom noriem kvality pre ovocie a zeleninu, ktoré má prijať pracovná skupina pre poľnohospodárske normy kvality Európskej hospodárskej komisie Organizácie Spojených národov (WP.7 EHK OSN)

               DÔVODOVÁ SPRÁVA

               Normotvorné činnosti Európskej hospodárskej komisie Organizácie Spojených národov (EHK OSN) vykonáva pracovná skupina pre poľnohospodárske normy kvality (WP.7) podľa Ženevského dohovoru o poľnohospodárskych normách kvality
                  1
               .

               WP.7 pôsobí v súlade so svojím mandátom
                  2
                a pracovnými postupmi
                  3
                týkajúcimi sa schvaľovania poľnohospodárskych noriem kvality EHK OSN. Návrhy noriem kvality EHK OSN pre ovocie a zeleninu pripravuje špecializovaná sekcia pre štandardizáciu čerstvého ovocia a zeleniny a špecializovaná sekcia pre štandardizáciu suchých a sušených produktov. Návrhy sú potom prijímané konsenzom v rámci WP.7 EHK OSN alebo sú zasielané späť na diskusiu do špecializovaných sekcií. Tento proces sa uskutočňuje raz za rok.

               Všetci členovia Organizácie Spojených národov alebo jej špecializovaných agentúr sa môžu zapájať do činnosti EHK OSN týkajúcej sa poľnohospodárskych noriem kvality; členské štáty Európskej únie sa do tejto práce pravidelne zapájajú. Európska únia sa do činnosti WP.7 EHK OSN a jej špecializovanej sekcie pre štandardizáciu čerstvého ovocia a zeleniny a špecializovanej sekcie pre štandardizáciu suchých a sušených produktov zapája ako pozorovateľ.

               Na úrovni Únie, podľa článku 75 ods. 1 a článku 76 ods. 1 nariadenia (EÚ) č. 1308/2013
                  4
               , výrobky sektora ovocia a zeleniny, ktoré sa majú spotrebiteľom predávať čerstvé, možno predávať, len ak spĺňajú uplatniteľné obchodné normy, ak majú vyhovujúcu, primeranú a predajnú kvalitu a ak je uvedená krajina pôvodu.

               Podľa článku 75 ods. 2 nariadenia (EÚ) č. 1308/2013 je Komisia splnomocnená stanovovať obchodné normy v sektore ovocia a zeleniny prostredníctvom delegovaného aktu. Osobitné obchodné normy pre určité ovocie a zeleninu sú stanovené vo vykonávacom nariadení Komisie (EÚ) č. 543/2011
                  5
               . Tieto osobitné obchodné normy sú založené na normách kvality, ktoré pre tieto výrobky stanovila EHK OSN.

               V článku 3 ods. 1 vykonávacieho nariadenia Komisie (EÚ) č. 543/2011 sa stanovuje, že výrobky, na ktoré sa nevzťahuje osobitná obchodná norma EÚ, sa považujú za spĺňajúce všeobecnú obchodnú normu, ak spĺňajú všetky platné normy prijaté EHK OSN. V odôvodnení 6 vykonávacieho nariadenia Komisie (EÚ) č. 543/2011 sa stanovuje, že osobitné obchodné normy, ktoré sú stanovené pre určité výrobky, by mali zodpovedať normám, ktoré schválila EHK OSN.

               Normy EHK OSN stanovujú minimálne úrovne kvality, ktoré slúžia ako „spoločný jazyk“ na uľahčenie spravodlivého obchodu, predchádzanie technickým prekážkam obchodu a zvýšenie transparentnosti na trhoch. Týmito normami sa podporuje udržateľný odbyt kvalitných poľnohospodárskych výrobkov, vytláčajú poľnohospodárske výrobky s nízkou kvalitou z trhu a chránia záujmy spotrebiteľov. Ako také prispievajú k medzinárodnej harmonizácii noriem pre ovocie a zeleninu a zriaďuje sa nimi rámec, ktorým sa zabezpečuje spravodlivá súťaž v obchode s ovocím a so zeleninou. Normy EHK OSN sa vypracúvajú na účely dosiahnutia súladu s cieľmi Dohody Svetovej obchodnej organizácie (WTO) o technických prekážkach obchodu
                  6
               .

               Pred tým, ako ich prijme WP.7 EHK OSN, sú návrhy predmetom rozsiahlych diskusií medzi vedeckými a technickými odborníkmi zo sektora ovocia a zeleniny v špecializovaných sekciách pre štandardizáciu, na ktorých sa zúčastňujú aj odborníci z členských štátov.

               Ich prijatie zo strany WP.7 EHK by sa preto malo podporiť s prihliadnutím na podmienky zabezpečujúce ich súlad s právom Únie, a najmä s nariadením (EÚ) č. 1308/2013, ako aj na ich zosúladenie so záujmami a cieľmi v oblasti poľnohospodárskej politiky. Okrem toho by sa v prípade, že má Komisia obavy, ktoré neboli predmetom diskusií v špecializovaných sekciách pre štandardizáciu, alebo v prípade, že budú dostupné nové vedecké či technické informácie, malo zabezpečiť, aby sa tieto obavy náležite prerokovali predtým, ako WP.7 EHK prijme rozhodnutie o návrhu. Takisto v prípade, že dostatočný počet členských štátov vznesie proti návrhu námietky, členské štáty zapojené do činnosti WP.7 EHK OSN rozhodnutie odložia a zabezpečia, aby sa návrh vrátil na diskusiu do špecializovaných sekcií pre štandardizáciu alebo špecializovaných pracovných skupín, v ktorých by sa tieto obavy mali najskôr vyriešiť.

               1.KONTEXT NÁVRHU

               •Dôvody a ciele návrhu

                  Normy EHK OSN stanovujú minimálne úrovne kvality, ktoré slúžia ako „spoločný jazyk“ na uľahčenie spravodlivého obchodu, predchádzanie technickým prekážkam obchodu a zvýšenie transparentnosti na trhoch. Týmito normami sa podporuje udržateľný odbyt kvalitných poľnohospodárskych výrobkov, vytláčajú poľnohospodárske výrobky s nízkou kvalitou z trhu a chránia záujmy spotrebiteľov. Ako také prispievajú k medzinárodnej harmonizácii noriem pre ovocie a zeleninu a zriaďuje sa nimi rámec, ktorým sa zabezpečuje spravodlivá súťaž v obchode s ovocím a so zeleninou. Normy EHK OSN sa vypracúvajú na účely dosiahnutia súladu s cieľmi Dohody Svetovej obchodnej organizácie (WTO) o technických prekážkach obchodu.

                  Ako je vysvetlené vyššie, normy kvality EHK OSN pre ovocie a zeleninu majú vplyv na právo Únie. V súlade s článkom 218 ods. 9 Zmluvy o fungovaní Európskej únie by sa preto mala stanoviť pozícia Únie. Cieľom tohto návrhu je stanoviť takúto pozíciu Únie s prihliadnutím na vymedzené podmienky a postupy.

                  Skúmanie a prijímanie noriem kvality EHK OSN je priebežný proces, ktorý zabezpečuje, že zavedené normy sú aktualizované a v súlade so súčasnými vedeckými a technickými informáciami. Preto je potrebné zaviesť postup, pomocou ktorého sa na tento účel stanoví pozícia Únie na dobu neurčitú. Koordinačné zasadnutia by sa mali konať každoročne pred prijatím/preskúmaním noriem kvality v rámci EHK OSN.

               •Súlad s existujúcimi ustanoveniami v tejto oblasti politiky

                  Tento návrh je v súlade s právnym rámcom Únie o obchodných normách pre ovocie a zeleninu stanoveným v článkoch 75 a 76 nariadenia (EÚ) č. 1308/2013 a vo vykonávacom nariadení Komisie (EÚ) č. 543/2011. Zabezpečuje sa ním náležité stanovenie pozície Únie pri prijímaní noriem kvality EHK OSN spomínaných v uvedených ustanoveniach.

                •Súlad s ostatnými politikami Únie

                  Pozícia Únie sa stanovuje rovnakým spôsobom pre niekoľko medzinárodných organizácií stanovujúcich normy, ktoré majú vplyv na právo Únie, najmä pokiaľ ide o normy prijímané v rámci Medzinárodnej organizácie pre vinič a víno.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Článok 43 a článok 218 ods. 9 ZFEÚ.

               •Subsidiarita (v prípade inej ako výlučnej právomoci)

                  Neuplatňuje sa.

               •Proporcionalita

                  Neuplatňuje sa.

               •Výber nástroja

                  Pre túto iniciatívu nie je dostupný žiadny iný nástroj.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Neuplatňuje sa.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Neuplatňuje sa.

               •Základné práva

                  Tento návrh neovplyvňuje základné práva.

               4.VPLYV NA ROZPOČET

                  Návrh nemá žiadny vplyv na rozpočet.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Európska komisia sa bude zúčastňovať na koordinačných zasadnutiach príslušnej pracovnej skupiny Rady, ktoré sa budú konať podľa potreby, a to každý rok pred zasadnutím WP.7 EHK OSN.

               •Vysvetľujúce dokumenty (v prípade smerníc)

                  Neuplatňuje sa.

               2017/0191 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie, k návrhom noriem kvality pre ovocie a zeleninu, ktoré má prijať pracovná skupina pre poľnohospodárske normy kvality Európskej hospodárskej komisie Organizácie Spojených národov (WP.7 EHK OSN)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Pracovná skupina pre poľnohospodárske normy kvality Európskej hospodárskej komisie Organizácie Spojených národov (WP.7 EHK OSN) skúma a prijíma návrhy, ktorými sa stanovujú nové normy kvality EHK OSN alebo menia existujúce normy kvality EHK OSN pre ovocie a zeleninu. Návrhy pripravujú špecializované sekcie pre štandardizáciu EHK OSN. WP.7 EHK OSN prijíma návrhy konsenzom zúčastnených členov.

               (2)Normy kvality EHK OSN pre ovocie a zeleninu prispievajú k medzinárodnej harmonizácii noriem pre ovocie a zeleninu a zriaďuje sa nimi rámec, ktorým sa zabezpečuje spravodlivá súťaž v obchode s ovocím a so zeleninou.

               (3)Únia sa zapája do činnosti WP.7 EHK OSN a špecializovaných sekcií pre štandardizáciu ako pozorovateľ. Členské štáty sú členmi EHK OSN a zapájajú sa do činnosti WP.7 EHK OSN a špecializovaných sekcií pre štandardizáciu. Vďaka svojej účasti na činnosti WP.7 EHK OSN majú členské štáty právo zúčastňovať sa na rozhodovaní o prijatí poľnohospodárskych noriem kvality WP.7 EHK OSN.

               (4)Podľa článku 75 ods. 1 a článku 76 ods. 1 nariadenia Európskeho parlamentu a Rady (EÚ) č. 1308/2013
                  7
                výrobky sektora ovocia a zeleniny, ktoré sa majú spotrebiteľom predávať čerstvé, možno predávať len vtedy, ak spĺňajú uplatniteľné obchodné normy, ak majú vyhovujúcu, primeranú a predajnú kvalitu a ak je uvedená krajina pôvodu.

               (5)Podľa článku 75 ods. 2 nariadenia (EÚ) č. 1308/2013 je Komisia splnomocnená stanoviť obchodné normy v sektore ovocia a zeleniny prostredníctvom delegovaného aktu. Osobitné obchodné normy pre určité ovocie a zeleninu sú stanovené vo vykonávacom nariadení Komisie (EÚ) č. 543/2011
                  8
               . Tieto osobitné obchodné normy sú založené na normách kvality, ktoré pre tieto výrobky stanovila EHK OSN.

               (6)Podľa článku 3 ods. 1 vykonávacieho nariadenia (EÚ) č. 543/2011 ovocie a zelenina, na ktoré sa nevzťahuje osobitná obchodná norma, musia spĺňať všeobecnú obchodnú normu stanovenú v časti A prílohy I k uvedenému vykonávaciemu nariadeniu. Výrobky, ktoré spĺňajú všetky platné obchodné normy prijaté EHK OSN, sa považujú za spĺňajúce danú všeobecnú obchodnú normu.

               (7)Keďže poľnohospodárske normy kvality EHK OSN pre ovocie a zeleninu majú vplyv na právo Únie, je potrebné stanoviť pozíciu, ktorá sa má prijať v mene Únie vo WP.7 EHK OSN v súvislosti s týmito normami kvality.

               (8)Návrhy noriem kvality pre ovocie a zeleninu, ktoré pripravuje špecializovaná sekcia pre štandardizáciu čerstvého ovocia a zeleniny a špecializovaná sekcia pre štandardizáciu suchých a sušených produktov, sú predmetom rozsiahlych diskusií medzi vedeckými a technickými odborníkmi zo sektora ovocia a zeleniny. Členské štáty by preto mali tieto návrhy v mene Únie podporiť, ak sú v záujme Únie a nie sú v rozpore s právom Únie, a najmä s nariadením (EÚ) č. 1308/2013, a pokiaľ sa dodržiava postup stanovený na tento účel.

               (9)Ak má Komisia obavy, ktoré ešte neboli predmetom diskusií v špecializovaných sekciách pre štandardizáciu, alebo ak sa pred zasadnutím WP.7 EHK OSN alebo počas neho objavia nové vedecké alebo technické informácie, prijatie predmetného návrhu by sa malo odložiť a daný návrh by mal byť vrátený na diskusiu do špecializovaných sekcií pre štandardizáciu, kým sa uvedené obavy alebo nové informácie náležite neprediskutujú.

               (10)V prípade, že počet členských štátov dostatočný na vytvorenie blokujúcej menšiny podľa článku 238 ods. 3 písm. a) druhého pododseku zmluvy vznesie proti návrhu námietky, členské štáty zapojené do činnosti WP.7 EHK OSN by mali rozhodnutie odložiť a pokračovať v diskusiách v špecializovaných sekciách alebo v pracovných skupinách.

               (11)S cieľom umožniť potrebnú flexibilitu v priebehu diskusií pred zasadnutím WP.7 EHK OSN a počas neho by sa členské štáty po tom, ako informovali Komisiu, mali splnomocniť na prijatie zmien v návrhoch za predpokladu, že tieto zmeny nezmenia podstatu daných návrhov,

               PRIJALA TOTO ROZHODNUTIE:

               Článok 1

               Ak je zvolaná WP.7 EHK OSN, aby stanovila nové normy kvality EHK OSN pre ovocie a zeleninu alebo zmenila existujúce normy kvality EHK OSN pre ovocie a zeleninu, členské štáty zapojené do činnosti WP.7 EHK OSN a konajúce spoločne v mene Európskej únie sú oprávnené, aby odsúhlasili návrhy nových noriem kvality EHK OSN pre ovocie a zeleninu, ktoré pripravila špecializovaná sekcia pre štandardizáciu čerstvého ovocia a zeleniny a špecializovaná sekcia pre štandardizáciu suchých a sušených produktov, alebo zmenili existujúce normy kvality EHK OSN pre ovocie a zeleninu, ak je dodržaný postup stanovený v článku 2 a ak sú splnené nasledujúce podmienky:

               a)nové normy kvality pre ovocie a zeleninu alebo zmeny existujúcich noriem kvality pre ovocie a zeleninu sú v záujme Únie a slúžia cieľom, ktoré sa Únia snaží dosiahnuť v rámci svojej poľnohospodárskej politiky, a

               b)nové normy kvality pre ovocie a zeleninu ani zmeny existujúcich noriem kvality pre ovocie a zeleninu nie sú v rozpore s právom Únie, a najmä s nariadením (EÚ) č. 1308/2013, bez toho, aby bolo dotknuté právo Komisie upraviť pravidlá Únie delegovaným aktom, najmä pokiaľ ide o obchodné normy pre ovocie a zeleninu uvedené v článku 75 uvedeného nariadenia.

               Článok 2

               1.
                     S cieľom vymedziť pozíciu EÚ a spôsob jej vykonávania členskými štátmi, pokiaľ ide o záležitosti uvedené v článku 1, zvolá sa pred zasadnutím WP.7 EHK OSN zasadnutie príslušnej pracovnej skupiny Rady.

               2.
                     Odchylne od článku 1, ak Komisia oznámi počas zasadnutia príslušnej pracovnej skupiny Rady uvedenom v odseku 1 konkrétnu obavu týkajúcu sa návrhu špecializovanej sekcie pre štandardizáciu čerstvého ovocia a zeleniny alebo špecializovanej sekcie pre štandardizáciu suchých a sušených produktov a ak daná obava ešte nebola predmetom diskusií v jednej zo špecializovaných sekcií pre štandardizáciu, zapojené členské štáty požiadajú, aby sa rozhodnutie o predmetnom návrhu vo WP.7 EHK OSN odložilo, kým sa uvedená obava neprediskutuje v špecializovanej sekcii pre štandardizáciu.

               3.
                     Odchylne od článku 1, ak je pravdepodobné, že návrh špecializovanej sekcie pre štandardizáciu čerstvého ovocia a zeleniny alebo špecializovanej sekcie pre štandardizáciu suchých a sušených produktov ovplyvnia nové vedecké alebo technické informácie, ktoré sa objavia po zasadnutí uvedenom v odseku 1, ale ešte pred zasadnutím WP.7 EHK OSN alebo počas neho, členské štáty zapojené do činnosti WP.7 EHK OSN požiadajú, aby sa rozhodnutie o predmetnom návrhu vo WP.7 EHK OSN odložilo, kým sa daný návrh neprediskutuje v špecializovaných sekciách pre štandardizáciu na základe týchto nových vedeckých a technických informácií.

               4.
                     Odchylne od článku 1, ak počet členských štátov rovnajúci sa blokujúcej menšine stanovenej v článku 238 ods. 3 písm. a) druhom pododseku zmluvy vznesie počas zasadnutia príslušnej pracovnej skupiny Rady uvedenej v odseku 1 námietky proti návrhu nových noriem kvality EHK OSN pre ovocie a zeleninu alebo proti zmenám existujúcich noriem kvality EHK OSN, členské štáty zapojené do činnosti WP.7 EHK OSN rozhodnutie odložia a pokračujú v diskusiách v špecializovanej sekcii pre štandardizáciu čerstvého ovocia a zeleniny alebo v špecializovanej sekcii pre štandardizáciu suchých a sušených produktov, alebo v pracovnej skupine zriadenej na tento účel.

               Článok 3

               Členské štáty zapojené do činnosti WP.7 EHK OSN a konajúce spoločne v mene Európskej únie môžu potom, ako Komisiu informovali, vo WP.7 EHK OSN odsúhlasiť malé zmeny v návrhoch noriem kvality pre ovocie a zeleninu, ktoré nemenia podstatu daných návrhov.

               Článok 4

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                     http://www.unece.org/fileadmin/DAM/trade/agr/AboutUs/GenevaUnderstanding_E.pdf

                  .

                     (2)
                  Mandát pracovnej skupiny pre poľnohospodárske normy kvality EHK OSN

                     http://www.unece.org/fileadmin/DAM/trade/agr/AboutUs/ToR_eng.doc

                  .

                     (3)
                  Pracovné postupy pracovnej skupiny pre poľnohospodárske normy kvality EHK OSN, ktoré pracovná skupina prijala v roku 2010 a zmenila v roku 2012

                     http://www.unece.org/fileadmin/DAM/trade/agr/AboutUs/WorkingProcedures_2012_e.doc

                  .

                     (4)
                  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

                     (5)
                  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, 15.6.2011, s. 1).

                     (6)
                  Dohoda o technických prekážkach obchodu

                     https://www.wto.org/english/docs_e/legal_e/17-tbt_e.htm

                  .

                     (7)
                  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

                     (8)
                  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, 15.6.2011, s. 1).


				|

		52012PC0455

			Návrh ROZHODNUTIE RADY o podpísaní protokolu o pristúpení k Dohode o politickom dialógu a spolupráci medzi Európskym spoločenstvom a jeho členskými štátmi na jednej strane a Kostarickou, Salvádorskou, Guatemalskou, Honduraskou, Nikaragujskou a Panamskou republikou na strane druhej v mene Európskej únie /* COM/2012/0455 final - 2012/0220 (NLE) */

			   	DÔVODOVÁ SPRÁVA
Dohoda o politickom dialógu a spolupráci (ďalej
len „dohoda“) medzi Európskym spoločenstvom a jeho členskými štátmi
na jednej strane a Kostarickou, Salvádorskou, Guatemalskou, Honduraskou,
Nikaragujskou a Panamskou republikou na strane druhej bola podpísaná
dňa 15. decembra 2003. Túto dohodu do dnešného dňa ratifikovali
všetky strany.
Podľa podmienok stanovených v článku
6 ods. 2 Aktu o pristúpení nových členských štátov k EÚ sa pristúpenie
nových členských štátov EÚ k dohode dohodne uzatvorením protokolu k tejto
dohode. V uvedenom článku sa stanovuje zjednodušený postup, v rámci
ktorého má protokol uzatvoriť Rada, ktorá rozhoduje jednomyseľne
v mene členských štátov, a dotknutá tretia krajina.
Desať nových členských štátov, ktoré
pristúpili k EÚ v roku 2004 (Česká republika, Estónska republika, Cyperská
republika, Maďarská republika, Lotyšská republika, Litovská republika,
Maltská republika, Poľská republika, Slovinská republika a Slovenská
republika), a Bulharská republika a Rumunsko, ktoré pristúpili v roku 2007,
pristúpia k dohode prostredníctvom protokolu k tejto dohode.
Na základe rozhodnutia
Rady zo 17. novembra 2009 bola Komisia poverená začatím rokovaní s Kostarickou, Salvádorskou, Guatemalskou, Honduraskou, Nikaragujskou
a Panamskou republikou s cieľom
uzavrieť príslušný protokol.
Znenie protokolu, ktoré je výsledkom rokovaní
s partnerskými krajinami zo Strednej Ameriky, je uvedené v prílohe.
Najdôležitejšie ustanovenia protokolu sa týkajú pristúpenia nových
členských štátov k dohode a stanovujú autentické znenia dohody v nových
úradných jazykoch EÚ.
Priložené sú návrhy 1) rozhodnutia Rady o
podpísaní a predbežnom uplatňovaní protokolu a 2) rozhodnutia Rady o
uzatvorení protokolu.
Od rady sa preto žiada, aby predložené návrhy
rozhodnutí Rady o podpísaní protokolu a o uzatvorení protokolu prijala.
2012/0220 (NLE)
Návrh
ROZHODNUTIE RADY
o podpísaní protokolu o pristúpení k
Dohode o politickom dialógu a spolupráci medzi Európskym spoločenstvom a
jeho členskými štátmi na jednej strane a Kostarickou, Salvádorskou,
Guatemalskou, Honduraskou, Nikaragujskou a Panamskou republikou na strane
druhej v mene Európskej únie
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 212 ods. 3 v spojení s
článkom 218 ods. 5,
so zreteľom na zmluvu o pristúpení
zo 16. apríla 2003, a najmä na jej
článok 2 ods. 3,
so zreteľom na akt o pristúpení
pripojený k zmluve o pristúpení, a najmä na jeho
článok 6 ods. 2,
so zreteľom na Zmluvu o pristúpení
Bulharskej republiky a Rumunska, a najmä na jej článok 4 ods. 3,
so zreteľom na Akt, ktorý je prílohou k
Zmluve o pristúpení Bulharska a Rumunska k Európskej únii, a najmä na jeho
článok 6 ods. 2,
so zreteľom na návrh Európskej komisie,
keďže:
(1)       Rada dňa 17. novembra
2009 poverila Komisiu, aby začala rokovania s Kostarickou, Salvádorskou,
Guatemalskou, Honduraskou, Nikaragujskou a Panamskou republikou o
podpísaní protokolu o pristúpení k dohode o politickom dialógu a spolupráci.
Rokovania boli úspešne ukončené parafovaním dohody.
(2)       Podľa podmienok
stanovených v článku 6 ods. 2 Aktu o pristúpení nových členských
štátov k EÚ sa pristúpenie nových členských štátov EÚ k dohode dohodne
uzatvorením protokolu k tejto dohode. Ten istý článok stanovuje
zjednodušený postup, podľa ktorého musí protokol uzavrieť Rada
konajúca jednomyseľne v mene členských štátov a príslušné
tretie krajiny.
(3)       Článok X protokolu
dojednaného s partnerskými krajinami zo Strednej Ameriky stanoví predbežné
uplatňovanie protokolu v období pred nadobudnutím platnosti.
(4)       S výhradou jeho uzatvorenia k
neskoršiemu dátumu by sa mal preto protokol podpísať v mene Únie a
jej členských štátov a predbežne uplatňovať,
PRIJALA TOTO ROZHODNUTIE:
Článok 1
Týmto sa v mene Únie schvaľuje podpísanie
protokolu o pristúpení k dohode o politickom dialógu a spolupráci s
Kostarickou, Salvádorskou, Guatemalskou, Honduraskou, Nikaragujskou
a Panamskou republikou s výhradou uzavretia uvedenej dohody.
Znenie dohody, ktorá sa má podpísať, je
pripojené k tomuto rozhodnutiu.
Článok 2
Predseda Rady sa týmto oprávňuje
určiť osobu(-y) splnomocnenú(-é) podpísať v mene Európskej únie
a jej členských štátov protokol k dohode o politickom dialógu a spolupráci
medzi Európskym spoločenstvom a jeho členskými štátmi na jednej
strane a Kostarickou, Salvádorskou, Guatemalskou, Honduraskou,
Nikaragujskou a Panamskou republikou na strane druhej.
Článok 3
Od dátumu nadobudnutia platnosti Dohody o
politickom dialógu a spolupráci medzi Európskym spoločenstvom a jeho
členskými štátmi na jednej strane a Kostarickou, Salvádorskou,
Guatemalskou, Honduraskou, Nikaragujskou a Panamskou republikou na strane
druhej sa bude protokol až do nadobudnutia jeho platnosti uplatňovať
predbežne.
Článok 4
Toto rozhodnutie je určené členským
štátom.
V Bruseli
                                                                       Za
Radu
                                                                       predseda
PRÍLOHA
Protokol
k
Dohode o politickom dialógu a spolupráci medzi Európskym
spoločenstvom a jeho členskými štátmi na jednej strane
a Kostarickou, Salvádorskou, Guatemalskou, Honduraskou, Nikaragujskou
a Panamskou republikou na strane druhej, uzatvorený s cieľom
zohľadniť pristúpenie Bulharskej republiky, Českej republiky,
Estónskej republiky, Cyperskej republiky, Lotyšskej republiky, Litovskej
republiky, Maďarskej republiky, Maltskej republiky, Poľskej
republiky, Rumunska, Slovinskej republiky a Slovenskej republiky k Európskej
únii

BELGICKÉ
KRÁĽOVSTVO,
BULHARSKÁ
REPUBLIKA,
ČESKÁ
REPUBLIKA,
DÁNSKE
KRÁĽOVSTVO,
NEMECKÁ
SPOLKOVÁ REPUBLIKA,
ESTÓNSKA
REPUBLIKA,
ÍRSKO,
HELÉNSKA
REPUBLIKA,
ŠPANIELSKE
KRÁĽOVSTVO,
FRANCÚZSKA
REPUBLIKA,
TALIANSKA
REPUBLIKA,
CYPERSKÁ
REPUBLIKA,
LOTYŠSKÁ
REPUBLIKA,
LITOVSKÁ
REPUBLIKA,
LUXEMBURSKÉ
VEĽKOVOJVODSTVO,
MAĎARSKO,
MALTSKÁ
REPUBLIKA,
HOLANDSKÉ
KRÁĽOVSTVO,
RAKÚSKA
REPUBLIKA,
POĽSKÁ
REPUBLIKA,
PORTUGALSKÁ
REPUBLIKA,
RUMUNSKO,
SLOVINSKÁ
REPUBLIKA,
SLOVENSKÁ
REPUBLIKA,
FÍNSKA
REPUBLIKA,
ŠVÉDSKE
KRÁĽOVSTVO,
SPOJENÉ
KRÁĽOVSTVO VEĽKEJ BRITÁNIE A SEVERNÉHO ÍRSKA
a
EURÓPSKA
ÚNIA
na jednej strane, a
KOSTARICKÁ
REPUBLIKA,
SALVÁDORSKÁ
REPUBLIKA,
GUATEMALSKÁ
REPUBLIKA,
HONDURASKÁ
REPUBLIKA,
NIKARAGUJSKÁ
REPUBLIKA,
PANAMSKÁ
REPUBLIKA
                                                                                na
strane druhej,
KEĎŽE 15. decembra 2003 bola v Ríme
podpísaná dohoda o politickom dialógu a spolupráci medzi Európskym
spoločenstvom a jeho členskými štátmi na jednej strane a Kostarickou,
Salvádorskou, Guatemalskou, Honduraskou, Nikaragujskou a Panamskou republikou
na strane druhej (ďalej len „dohoda“),
KEĎŽE 16. apríla 2003 bola v Aténach
podpísaná Zmluva o pristúpení Českej republiky, Estónskej republiky,
Cyperskej republiky, Lotyšskej republiky, Litovskej republiky, Maďarskej
republiky, Maltskej republiky, Poľskej republiky, Slovinskej republiky a Slovenskej
republiky k Európskej únii (ďalej „zmluva o pristúpení“),
KEĎŽE v zmysle článku 6 odseku
2 aktu o pristúpení sa pristúpenie týchto členských štátov schváli
uzavretím protokolu k tejto dohode,
KEĎŽE 25. apríla 2005 bola
v Luxemburgu podpísaná Zmluva o pristúpení Bulharskej republiky
a Rumunska k Európskej únii (ďalej len „druhá zmluva
o pristúpení“),
KEĎŽE podľa druhej zmluvy
o pristúpení, a najmä podľa článku 6 ods. 2 protokolu
o podmienkach a spôsobe prijatia Bulharskej republiky
a Rumunska, má byť pristúpenie týchto nových členských štátov
k dohode formálne dohodnuté uzavretím protokolu k dohode,
KEĎŽE v článku 53 dohody sa
uvádza: „Na účely tejto dohody znamenajú „zmluvné strany“
Spoločenstvo, jeho členské štáty alebo Spoločenstvo a jeho
členské štáty v rozsahu ich príslušných právomocí vyplývajúcich zo
Zmluvy o založení Európskeho spoločenstva na jednej strane a Kostarickú,
Salvádorskú, Guatemalskú, Honduraskú, Nikaragujskú a Panamskú republiku na
strane druhej v súlade s ich príslušnými oblasťami právomocí. Dohoda sa vzťahuje aj na opatrenia
prijaté ktorýmikoľvek štátnymi, regionálnymi alebo miestnymi orgánmi
v rámci územia strán.“
KEĎŽE v článku 59 dohody sa
uvádza: „Táto dohoda sa bude uplatňovať na jednej strane na územiach,
kde sa uplatňuje Zmluva o založení Európskeho spoločenstva,
a bude sa uplatňovať podľa podmienok ustanovených v tejto
zmluve, a na druhej strane na území Kostarickej, Salvádorskej, Guatemalskej,
Honduraskej, Nikaragujskej a Panamskej republiky“,
KEĎŽE v článku 60 dohody sa
uvádza: „Táto dohoda je vyhotovená v dvoch pôvodných vyhotoveniach
v anglickom, dánskom, fínskom, francúzskom, gréckom, holandskom, nemeckom,
portugalskom, španielskom švédskom a talianskom jazyku, pričom každé
znenie je rovnako autentické“,
SA DOHODLI TAKTO:
Článok 1
Bulharská republika, Česká republika,
Estónska republika, Cyperská republika, Lotyšská republika, Litovská republika,
Maďarsko, Maltská republika, Poľská republika, Rumunsko, Slovinská
republika a Slovenská republika sa týmto pripájajú ako zmluvné strany k dohode
o politickom dialógu a spolupráci medzi Európskym spoločenstvom a
jeho členskými štátmi na jednej strane a Kostarickou, Salvádorskou,
Guatemalskou, Honduraskou, Nikaragujskou a Panamskou republikou na strane
druhej.
Článok 2
Do šiestich mesiacov od parafovania tohto
protokolu Európska únia zašle svojim členským štátom a Kostarickej,
Salvádorskej, Guatemalskej, Honduraskej, Nikaragujskej a Panamskej republike
bulharskú, českú, estónsku, maďarskú, litovskú, lotyšskú, maltskú,
poľskú, rumunskú, slovinskú a slovenskú jazykovú verziu dohody.
Nadobudnutím platnosti tohto protokolu sa znenia v nových jazykoch stávajú
autentickými za tých istých podmienok ako znenia vyhotovené v existujúcich
jazykoch dohody.
Článok 3
Tento protokol je neoddeliteľnou
súčasťou Dohody o politickom dialógu a spolupráci.
Článok 4
Tento protokol bol vypracovaný v dvoch
vyhotoveniach v bulharskom, českom, dánskom, holandskom, anglickom,
estónskom, fínskom, francúzskom, nemeckom, gréckom, maďarskom, talianskom,
lotyšskom, litovskom, maltskom, poľskom, portugalskom, rumunskom,
slovenskom, slovinskom, španielskom a švédskom jazyku, pričom všetky
znenia sú rovnako autentické.
Článok 5
1.           Tento protokol schváli
Európska únia a jej členské štáty a Kostarická, Salvádorská,
Guatemalská, Honduraská, Nikaragujská a Panamská republika v súlade
s ich vlastnými postupmi.
2.           Tento protokol nadobúda
platnosť v prvý deň mesiaca nasledujúceho po dni, kedy si strany
navzájom oznámia ukončenie postupov potrebných na tento účel.
V Bruseli
Za Radu
predseda